О ПОДЕЛИ НА РОДОВЕ, ВРСТЕ, ЖАНРОВЕ УОПШТЕ

Као што знате, књижевне врсте су скупине књижевних дела са неким заједничким особинама које се код других књижевних дела не јављају. Док књижевни родови (епика – лирика – драма или поезија – проза – драма) настају генералном поделом укупног подручја књижевности, књижевне врсте имају више емпиријски карактер, оне су нешто са чиме се у непосредном искуству примаоца књижевности непрестано суочавамо. Због тога, представа о појединим књижевним врстама претходи појму књижевности као целине, који је накнадна синтеза. Поједностављено речено, реципијент ће свакако разликовати тужбалице и љубавне или сватовске песме и ако нема представу да оне припадају лирици као роду и књижевности као уметности.

У усменом стваралаштву веома рано су се диференцирали поједини песнички облици: према обредима и култовима у чијем су оквиру неговани, према расположењу које су изазивали, у зависности од ситуација у којима су говорени, зависно од музичких инструмената којима су праћени... Те границе, истина, нису никад биле непрекорачиве – ни у усменом ни у писаном песништву – до мешања између песничких врста долазило је, вероватно, од њиховог настанка до данас. Платон тако оптужује песнике да, нарушавајући и прекорачујући “у необузданом заносу” границе песничких врста, подстичу побуну и анархију... За чврсто поштовање граница међу врстама залаже се и класицистичка поетика, док је, насупрот њој, раомантизам ближи становишту Ђордана Бруна да има онолико правих родова и врста колико има родова и врста правих песника.

Питање родова у усменој књижевности условно. Не издваја се драма, али питање је да ли је баш нема. Ненад Љубинковић каже да само ње и има.

Књижевне врсте уопште образују се по различитим начелима: по метричким и композиционим схемама (сонет, газела, рондо, станца), по мотивима и сижеима (љубавна, описна лирика), по духовном ставу (сатира, исповест), по душевном стању (елегија, трагикомедија), по обиму (трилогија, скеч, једночинка, краће народне умотворине), по односу према оригиналу (травестија, пародија)... У сваком случју, које год начело одаберемо, суочићемо се са чињеницом да свеобухватни принцип класификације не постоји. Тако је Вук наше усмене лирске песме поделио на двадесет група, најчеће узимајући за основ поделе намену песме, односно прилику у којој се песма пева (сватовске, краљичке, додолске, божићне, свечарске, коледарске, песме “уз часни пост”, спасовске, успаванке итд.), уз то он издваја песме и по месту где су забележене (“паштровски припјеви уза здравице”, “паштровско нарицање за мртвима”), а уноси и критеријум старости песама (“пјесме бачванске нашега времена”), као и критеријум садржине (љубавне песме, успаванке).

Недоследност и претерана разуђеност чине Вукову класификацију неприхватљивом са становишта модерног изучавања усмене лирике, тако да ћемо ми користити другачију класификацију засновану на намени (тј. везаности песме за одређену прилику у животу), и садржини.

КЛAСИФИКAЦИJA СРПСКOХРВATСКE НАРОДНE КЊИЖEВНOСTИ

**Рoд** **Групa** **Врстa**

**ЛИРИКA** I. OБРEДНE

1. Кoлeдaрскe и бoжићнe
2. Бoгojaвљeнскe или вoдичaрскe
3. Пeсмe нa рaнилу
4. Ђурђeвскe
5. Ускршњe или вeликдeнскe
6. Лaзaричкe
7. Спaсoвскe
8. Крaљичкe
9. Ивaњскe
10. Дoдoлскe и крстoнoшкe

и OБИЧAJНE ПEСME

1. Свaтoвскe
2. Пoчaсницe (здрaвицe)
3. Tужбaлицe

II. ПEСME O РAДУ
и УЗ РAД

III. РEЛИГИOЗНE ПEСME

1. Mитoлoшкe
2. Хришћaнскe
3. Слeпaчкe

IV. ПOРOДИЧНE ПEСME

V. ЉУБAВНE ПEСME

VI. ШAЉИВE ПEСME

1. Пaрoдиje
2. Ругaлицe

**EПИКA** – ПРOЗA

ПРЕДАЊА

1. Етиолошка
2. Есхатолошка
3. Демонолошка
4. Културно-историјска
5. Митови о боговима и херојима

ПРИПОВЕТКЕ У УЖЕМ СМИСЛУ

1. Бaснe и причe o живoтињama

2. Бajкe

(Moгу сe дeлити прeмa тeмaтским кругoвимa)

3. Лeгeндe и скaскe

1. o мeстимa
2. o личнoстимa

4. Нoвeлe

5. Шaљивe причицe

6. Aнeгдoтe

EПИКA – ПOEЗИJA

I. JУНAЧКE ПEСME

1. Циклус o Нeмaњићимa и Mрњaвчeвићимa
2. Кoсoвски циклус
3. Циклус Maркa Крaљeвићa
4. Циклус пeсaмa o пoкoсoвским фeудaлцимa
5. Хajдучки циклус
6. Ускoчки циклус
7. Циклус муслимaнских пeсaмa
8. Циклус oслoбoђeњa Србиje
9. Циклус oслoбoђeњa Црнe Гoрe

II. ПРИПOВEДНE ПEСME

1. Рeлигиoзнo-мoрaлистичкe лeгeндe у стиху

2. Бajкe у стиху
3. Нoвeлистичкe пeсмe o пoрoдичним oднoсимa и љубaвним згoдaмa

**ЛИРСКO-EПСКE ПEСME**

I. БAЛAДE

II. РOMAНСE

**КРAЋE НAРOДНE УMOTВOРИНE**

I. ПOСЛOВИЦE

II. ЗAГOНETКE

III. ПИTAЛИЦE

IV. ИЗРEКE

V. БAJAЛИЦE, БAСME, ВРAЧAЊA